Алег Скавародка нарадзіўся ў вёсцы Ассё Лепельскага раёна. Вучыўся жывапісу на мастацка-графічным факультэце Віцебскага дзяржаўнага педагагічнага інстытута ў вядомых беларускіх майстроў Леаніда Дзягілева, Фелікса Гумена і іншых. Сябар саюза мастакоў з 1986 года. Алег Аляксандравіч працуе ў розных жанрах станковага жывапісу, пераважна алейнымі фарбамі. Удзельнік шматлікіх абласных, рэспубліканскіх і міжнародных выстаў выяўленчага мастацтва, у тым ліку ў Англіі, Германіі, Полацку, Санкт-Пецярбурзе і іншых гарадах.